„Va deveni România republica bananieră a Europei?", se întreabă postul public elveţian SRF. Jurnaliştii spun de la început că Liviu Dragnea, pe care îl numesc mâna forte din spatele guvernului, este unul dintre beneficiarii modificărilor legislative aprobate de Executiv. Jurnaliştii elveţieni amintesc şi interviul pe care liderul PSD l-a acordat postului de radio înaintea alegerilor din decembrie și în care a spus că nu vrea să discute despre porcării precum corupția.

„Vreau să le vorbesc românilor despre viitor, nu despre porcării precum corupţia”, a spus Liviu Dragnea.

Circa 300.000 de oameni au protestat ieri, pentru a doua zi la rând, în București și în alte 50 de orașe din țară față de decizia Guvernului Grindeanu de a modifica Codurile penale prin ordonanță de urgență. A fost cel mai mare protest din România după 25 de ani.